07/08/2009 | Administración LocalMunicipal
As Pontes de García Rodríguez
Publicación definitiva da Ordenanza fiscal nº 25, que regula a taxa por ocupación, uso e explotación de postos ou locais na praza de abastos e recinto feiral e doutros bens de dominio público local

ORDENANZA FISCAL Nº 25 Este Concello conforme ao autorizado polo artigo 106 da Lei 7/85, de 2 de abril, reguladora das bases do réxime local e de acordo co previsto no artigo 20.3 do texto refundido da Lei reguladora das facendas locais, aprobado polo RDL 2/2004, do 5 de marzo, establece a Taxa por ocupación, uso e explotación de postos ou locais na praza de abastos e recinto feiral e doutros bens de dominio público local, que se regulará, pola presente Ordenanza, redactada conforme ao disposto no artigo 16 do mentado RDL. Constitúe o feito impoñible desta Taxa a utilización privativa ou aproveitamento especial, derivado da ocupación de bens de dominio público, mediante postos ou locais comerciais da praza de abastos da Vila e do recinto feiral ou doutros bens demaniais do Concello. A Taxa considérase devengada, nacendo a obriga de contribuir, cando se inicie o aproveitamento, e unha vez sexa obtida a correspondente licencia. Para os sucesivos exercicios o alta inicial, o devengo terá lugar o 1 de xaneiro de cada ano e o periodo impositivo comprenderá o ano natural, salvo nos supostos de inicio ou cese no aproveitamento, en cuxo caso, a cota ratearase por meses naturais. Son suxeitos pasivos contribuíntes, as persoas físicas ou xurídicas, así como as entidades a que se refire o artigo 33 da Lei xeral tributaria, que soliciten o aproveitamento ou no seu caso os beneficiarios do mesmo. Tomarase como base do presente tributo o valor da superficie ocupada polo tipo de aproveitamento, computada en metros cadrados agás nos supostos nos que se empreguen procedementos de licitación pública, nos que se estará ao regulado no artigo 6 desta ordenanza. Cando se empreguen procedementos de licitación pública, o importe da taxa virá determinado polo valor económico da proposición sobre a que recaia a concesión, autorización ou adxudicación. Cando se trate da ocupación, uso ou explotación de postos ou locais na praza de abastos e recinto feiral, a cota a aboar pola Taxa regulada nesta Ordenanza, será a que figura na seguinte tarifa: 1.- Mercado de Abastos: 2.- Recinto Feiral: 1.- As cantidades esixibles de acordo coa tarifa, liquidaranse por cada aproveitamento solicitado e serán irreductibles polo período de tempo autorizado.2.- Os postos poderán sacarse a licitación pública e o tipo de licitación, en concepto de taxa mínima que servirá de base, será a contía acordada polo Pleno do Concello. As persoas ou entidades interesadas na concesión de ocupación destes postos e non sacados a licitación pública, deberán solicitar previamente a correspondente licencia e ingresar nas arcas municipais a fianza establecida. Se houbera máis de un solicitante para o mesmo posto, adxudicarase por pública licitación.3.- En caso de denegarse as autorizacións, os interesados terán dereito a que se lles devolva o importe ingresado, e non se consentirá ocupación hasta que non se houberan abonado os dereitos establecidos na presente Ordenanza.4.- As autorizacións terán carácter persoal e non poderán ser cedidas nin subarrendadas a terceiros, salvo ós familiares dentro do grado de parentesco contemplado nas Bases, que no seu día foron aprobadas polo Pleno.5.- Recoñécese de maneira especial ós concesionarios o dereito de traspaso da concesión, o cal, aparte do caso de transmisión a herdeiros por falecemento, que será automática, previa proba de tal condición, poderá así mesmo voluntariamente por actos “inter vivos”, previa autorización municipal, coa participación para o Concello no vintecinco por cento da cifra do traspaso que figure na escritura pública, si ben o Concello sempre se reserva o dereito de tanteo. En todos os casos de traspaso da concesión, enténdese que o adquirinte se subroga nas condición, prazos, etc, en que se encontraba o cedente no momento da transmisión. De conformidade co disposto no artigo 9 da Lei 39/88, de 28 de decembro, non se recoñece beneficio tributario algún, salvo os que sexan consecuencia do establecido nos tratados ou acordos intennacionais, ou os expresamente previstos en normas con rango de Lei. En todo o relativo á cualificación de infracción tributarias e sancións, ademais do previsto nesta Ordenanza, estarase ó disposto nos artigos 77 e seguintes da Lei xeral tributaria e demais normativa aplicable. A presente ordenanza fiscal, que consta de 9 artigos e unha disposición derradeira, foi aprobada polo Pleno do Concello en sesión extraordinaria, de data 7 de maio de 2009 e publicada integramente no boletín oficial da provincia, será de aplicación a partir do mesmo día da súa publicación integra e continuará vixente mentres non se acorde a súa modificación ou derrogación expresa. As Pontes de García Rodríguez, 15 de xullo de 2009 O alcalde Valentín González Formoso